## Pravilnik za primjenu Zakona o pečatima i žigovima s grbom Republike Hrvatske

### NN 93/1995 (15.11.1995.), Pravilnik za primjenu Zakona o pečatima i žigovima s grbom Republike Hrvatske

# MINISTARSTVO UPRAVE

Na temelju članka 22. stavka I. Zakona o pečatima i žigovima sa grbom
Republike Hrvatske ("Narodne novine", broj 33/95) i članka 17.
Zakona o sustavu državne uprave ("Narodne novine", broj 75/93)
ministar uprave donosi

## PRAVILNIK

### ZA PRIMJENU ZAKONA O PEČATIMA I ŽIGOVIMA S GRBOM REPUBLIKE HRVATSKE

I. OPĆA ODREDBA

Članak 1.

Ovim Pravilnikom propisuje se veličina pečata i žiga s grbom Republike
Hrvatske (u daljnjem tekstu: pečat i žig), način ispisivanja sadržaja pečata
i žiga, izrada, uporaba i rukovanje pečatom i žigom, način-vođenja evidencije
o izrađenim pečatima i žigovima te odobrenjima za njihovu izradu, o pečatima
i žigovima koji se rabe te postupak uništavanja pečata i žiga i evidentiranja
uništenih pečata i žigova.

II. VELIČINA I NAČIN ISPISIVANJA SADRŽAJA PEČATA I ŽIGA

Članak 2.

Predsjednik Republike Hrvatske, Ured predsjednika Repulilike Hrvatske,
Sabor Republike Hrvatske, Vlada Republike Hrvatske, tijela državne uprave,
sudovi i druga tijela državne vlasti, Ustavni sud Republike Hrvatske, oružane
snage Republike Hrvatske, javni bilježnici, pučki pravobranitelj, tijela
jedinica lokalne samouprave i uprave, njihovi upravni odjeli i druga upravna
tijela i stručne službe, te pravne osobe koje na temelju zakona imaju,javne
ovlasti (u daljnjem tekstu: korisnik pečata i žiga s grbom Republike Hrvatske)
imaju jedan ili više pečata i žigova.

Broj pečata i žigova koje će korisnik pečata i žiga s grbom Reptiblike
Hrvatske rabiti određuje čelnik odnosno odgovorna osoba korisnika pečata
i žiga s grbom Republike Hrvatske, cijeneći stvarne potrebe.

Članak 3.

Pečat i žig promjera su 38 mm.

U slučajevima u kojima bi uporaba pečata i žiga iz stavka I. ovoga članka
bila nepodesna, može se rabiti pečat i žig promjera 25 njm ili 18 mm.

Zavod za platni promet u Republici Hrvatskoj može imati u uporabi i
pečate i žigove promjera 30 mm.

Članak 4.

Sadržaj pečata i žiga ispisuje se u pečatu i žigu u koncentričnim krugovima
oko grba Republike Hrvatske, koji se nalazi a sredini pečata i žiga, s
tim da naziv "Republika Hrvatska" u pečatu i žigu mora biti ispisan
većim slovima od teksta ostalog sadržaja pečata i žiga.

Tekst u pečatu i žigu ispisan na jeziku i pismu etničke i nacionalne
zajednice ili manjine mora biti ispisan istom veličinom slova kao i tekst
ispisan na hrvatskom jeziku i latiničnom pismu.

Članak 5.

Ako korisnik pečata i žiga s grbom Republike Hrvatske rabi više pečata
i žigova istovjetnog promjera, svaki od tih pečata i žigova mora biti označen
rednim brojem.

Redni broj stavlja se u pečat i žig iznad grba Republiki H rvatske.

III. UPORABA I RUKOVANJE PEČATOM I ŽIGOM

Članak 6.

Čelnik odnosno odgovorna osoba korisnika pečata i žiga s grbom Republike
Hrvatske pismeno će odrediti kojem će djelatniku povjeriti pečat i žig
na uporabu.

Čelnik odnosno odgovorna osoba korisnika pečata i žiga s grbom Republike
Hrvatske dužna je djelatniku iz stavka 1. ovo ga članka osigurati uvjete
za sigurno čuvanje pečata i žiga.

Djelatnik iz stavka 1. ovoga članka ne smije pečat i žig tijekom radnog
vremena ostavljati bez nadzora, a nakon završetka radnog vremena dužan
je pečat i žig pohraniti tako da se onemogući pristup neovlaštenih osoba
pečatu i žigu.

Članak 7.

Pečat i žig se rabe u službenim prostorijama korisnika pečata i žiga
s grbom Republike Hrvatske.

Izninino, ako određenu službenu radnju treba izvršiti izvan službenih
prostorija korisnika pečata i žiga s grbom Republike Hrvatske, pečat i
žig mogu se rabiti i izvan tih prostorija.

Članak 8.

Korisnik pečata i žiga s grbom Republike Hrvatske dužan je voditi evidenciju
o pečatima i žigovima koje rabi.

Evidencija iz stavka 1. ovoga članka sadrži sljedeće podatke: redni
broj, brojčanu oznaku i datum rješenja Ministarstva uprave kojim je odobrena
izrada pečata i žiga, otisak pečata i žiga, redni broj pečata i žiga, datum
početka uporabe pečata i žiga, oznaku ustrojstvene jedinke koja rabi pečat
i žig, potpis ovlaštenog djelatnika kojem su pečat i žig povjereni na uporabu,
dan kada su pečat i žig dostavljeni Ministarstvu uprave radi uništavanja
i rubriku za primjedbe.

Evidencija iz stava 1. ovoga članka vodi se na Obrascu broj 1 - Evidencija
pećata i žigava s grbom Republike Hrvatske.

IV. ODOBRENJE ZA IZRADU PEČATA I ŽIGA

Članak 9.

Korisnik pečata i žiga s grbom Republike Hrvatske podnosi Ministarstvu
uprave pisani zahtjev za izdavanje odobrenja za iz radu pečata i žiga.

Zahtjev mora sadržavati: .

- broj (količina i redni broj pečata i žigova) i promjer pečata i žiga,

- sadržaj pojedinog pečata i žiga (naziv ili ime i sjedište tijela iz
članka 1. stavka 1. i 2. Zakona o pečatima i žigovima s grbom Republike
Hrvatske ili pravne osobe s javnim ovlastima),

- pismo etničke i nacionalne zajednice ili manjine na kojem treba ispisati
sadržaj pečata i žiga,

- naziv i sjedište ovlaštenog obrtnika ili trgovačkog društva kod kojeg
će korisnik pečata i žiga s grbom Republike Hrvatske naručiti izradu pečata
i žiga.

U slučaju kada zahtjev podnosi pravna osoba koja na temelju zakona ima
javne ovlasti dužna je u zahtjevu obrazložiti koje javne ovlasti ima i
na temelju kojeg zakona.

Pravne osobe koje na temelju zakona imaju javne ovlasti uz zahtjev za
izdavanje odobrenja za izradu pečata i žiga dužne su priložiti i rješenje
o upisu u odgovarajući registar te dokumentaciju iz koje je vidljivo koju
je djelatnost temeljem upisa u odgovarajući registar pravna osoba ovlaštena
obavljati.

Korisnici pečata i žiga koji su osnovani zakonom dužni.su citirati zakon
kojim su osnovani i "Narodne novine" u kojima je zakon objavljen.

Ako korisnik pečata i žiga zahtjevom zatraži da sadržaj pečata i žiga
uz hrvatski jezik i latinično pismo sadrži i jezik i pismo etničke i nacionalne
zajednice ili manjine, dužan je priložiti statut jedinice lokalne samouprave
kojim je propisano pravo službene uporabe jezika i pisma etničke i nacionalne
zajednice ili manjine.

Primjerak rješenja kojim je odobrena izrada pečata i žiga Ministarstvo
uprave dostavlja ovlaštenom obrtniku ili trgovačkom društvu kod kojeg korisnik
pečata i žiga s grbom Republike Hrvatske naručuje izradu pečata i žiga.

O izdanim odobrenjima za izradu pečata i žiga Ministarstvo uprave vodi
evidenciju. Evidencija sadrži sljedeće podatke: redni broj, naziv i sjedište
korisnika pećata i žiga s grbom Republike Hrvatske, sadržaj i redni broj
pečata i žiga, promjer pečata i žiga, broj komada, brojčanu oznaku i datum
rješenja Ministarstva uprave.

Evidencija iz stavka 8. ovoga članka vodi se na Obrascu broj 2 - Evidencija
izdanih odobrenja za izradu pečata i žigova s grbom Republike Hrvatske.

V. IZRADA PEČATA I ŽIGA

Članak 10.

Ovlašteni obrtnik ili ovlašteno trgovačko društvo dužni su voditi evidenciju
pečata i žigova koje su izradili.

Evidencija iz stavka 1. ovoga članka sadrži sljedeće podatke: redni
broj, puni naziv i sjedište korisnika pečata i žiga s grbom Republike Hrvatske
koji je naručio izradu pečata i žiga, broj i datum narudžbe, otisak izradenog
pečata i žiga, datum uručenja pečata i žiga korisniku pečata i žiga s grbom
Republike Hrvatske, vlastoručni potpis čelnika ili osobe koju on pismeno
ovlasti ili odgovorne osobe korisnika pečata i žiga s grbom Republike Hrvatske
kojim je potvrdio preuzimanje izradenih pečata i žigova.

Evidencija iz stavka 1. ovoga članka vodi se na Obrascu broj 3 - Evidencija
izrađenih pečata i žigova s grbom Republike Hrvatske, u obliku knjige tvrdih
korica koja mora imati stranice označene rednim brojem i koja mora biti
ovjerena od strane Ministarstva unutarnjih poslova.

Knjiga evidencije iz stavka 3. ovoga članka ovjerava se na posljednjoj
stranici. Ovjera sadrži: ukupan broj stranica, datum ovjere, vlastoručni
potpis ovlaštene osobe Ministarstva unutarnjih poslova i otisak pečata
Ministarstva unutarnjih poslova.

VI. UNIŠTAVANJE MATRICA, PEČATA I ŽIGA

Članak 11.

Matrice izrađenih pečata i žigova uništavaju se odmah nakon okončanja
postupka izrade pečata i žiga, o čemu se vodi zapisnik.

Zapisnik o uništenju matrica iz stavka 1. ovoga članka mora vlastoručno
potpisati obrtnik ili odgovorna osoba trgovačkog društva.

Članak 12.

Pečati i žigovi koje treba uništiti dostavljaju se Ministarstvu uprave
osobnom dostavom ili preporučenom poštanskom pošiljkom.

Uz pečate i žigove iz stavka 1. ovoga članka prilaže se i popis tih
pečata i žigova na Obrascu broj 4 - Popis pečata i žigova s grbom Republike
Hrvatske koje treba uništiti.

Popis pečata i žigova koje treba uništiti sadrži sljedeće pudatke: naziv
i adresu sjedišta korisnika pečata i žiga s grbom Republike Hrvatske, razlog
uništavanja pečata i žiga redni broj, promjer pečata i žiga, redni broj
pečata i žiga, otisak pečata i žiga, datum i vlastoručni potpis čelnika
odnosno odgovorne osobe korisnika pečata i žiga te mjesto za otisak službenog
pečata.

Članak 13.

Čelnik odnosno odgovorna osoba korisnika pečata i žiga s grbom Republike
Hrvatske dužna je Ministarstvu uprave dostaviti pečate i žigove radi uništavanja
najkasnije u roku od 7 dana od dana nastupanja razloga zbog kojih pečate
i žigove treba uništiti.

Članak 14.

Uništavanje pećata i žigova obavlja tročlana komisija Ministarstva uprave
koju imenuje ministar uprave.

O radu komisije iz stavka 1. ovoga članka sastavlja se zapisnik. Zapisnik
obvezno mora sadržavati : dan i mjesto uništavanja pečata i žigova, ime
i prezime nazočnih članova komisije, popis pečata i žigova koji su uništeni
i vlastoručni potpis članova komisije.

Prije stavljanja u arhivu zapisniku iz stavka 2. ovoga članka prilažu
se obrasci iz članka 12. stavka 2. ovoga Pravilnika za sve pečate i žigove
čije je uništavanje utvrđeno zapisnikom.

VII.EVIDENTIRANJE NESTALIH PEČATA I ŽIGOVA

Članak 15.

Uz prijavu nestanka pečata i žiga mora se navesti promjer, redni broj
i sadržaj nestalog pečata i žiga.

O nestalim pečatima i žigovima Ministarstvo uprave vodi evidenciju na
Obrascu broj 5 - Evidencija nestalih pečata i žigova s grbom Republike
Hrvatske.

Evidencija iz stavka 2. ovoga članka sadrži sljedeće podatke: redni
broj, brojčanu oznaku i datum podneska kojim je prijavljen nestanak pečata
i žiga, naziv i sjedište korisnika pečata i žiga, sadržaj pečata i žiga,
promjer pečata i žiga, redni broj pečata i žiga, datum prijave nestanka,
rubrika za primjedbe.

Korisnik pečata i žiga s grbom Republike Hrvatske koji je prijavio nestanak
pečata i žiga podnijet će zahtjev za davanje odobrenja za izradu pečata
i žiga sa oznakom prvog sljedećeg slobodnog rednog broja nakon broja petata
ili žiga istog promjera za koji mu je izdano odobrenje.

Članak 16.

Ukoliko se nestali pečat i žig pronađe nakon upisa u evidenciju iz članka
15. stavka 2. ovoga Pravilnika, odnosno nakon oglašavanja nestanka a "Narodnim
novinama", Ministarstvo uprave uništiti će takav pečat i žig na način
utvrđen ovim Pravilnikom.

Članak 17.

Obrasci broj 1, 2, 3, 4 i 5 s odgovarajućim sadržajem tiskani su uz
ovaj Pravilnik i čine njegov sastavni dio.

Članak 18.

Stupanjem na snagu ovog Pravilnika prestaje važiti Pravilnik za primjenu
Zakona o pečatima i žigovima s grbom Socijalističke Republike Hrvatske
("Narodne novinei", broj 35/78).

Članak 19.

Ovaj Pravilnik stupa na snagu osmog dana od dana objave u "Narodnim
novinama".

Klasa : 038-0 1 /94-01 /3

Urbroj: 515-02-02/4-95-1

Zagreb, 7. studenoga 1995:

Ministar

**Davorin Mlakar**, v. r.

![](dodatni/362338.gif)

![](dodatni/362339.gif)

![](dodatni/362340.gif)

Pravilnik, NN 93/1995-1515
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)